stanford-oval/wikipedia huggingface dataset:
וין הופ
ביוגרפיה

הופ נולד וגדל בהנובר שבגרמניה. בתחילת שנות ה-50 הקים להקת ג'אז בשם קפיטלוס. טרם התפרקותה ב-1958 הופיעה הלהקה ברחבי המדינה ושיריה הושמעו רבות בתחנות הרדיו המקומיות. תחילה פרסם הופ מספר שירי סולו תחת השם פרד ליסן.
בשנת 1960 השתתף הופ בקדם הלאומי של גרמניה לאירוויזיון עם השיר "Bonne nuit ma chérie". עם זכייתו נבחר להוביל את המשלחת הגרמנית לאירוע הבין־לאומי, שהתקיים בלונדון ב-29 במרץ. הופ ושירו דורגו במקום הרביעי עם 11 נקודות.
לאחר האירוויזיון הקליט הופ מספר גרסאות כיסוי בגרמנית ללהיטים באנגלית, דוגמת "Are You Lonesome Tonight?". ב-1962 הקליט מספר רצועות עם הזמר הפיני פירקו מנולה. החל משנת 1964 עבד במשותף עם הזמרת האוסטרית אנדראה הורן, לה נישא שלוש שנים קודם לכן. בשנת 1978 הזוג פרש מקריירת המוזיקה המשותפת שלהם. מאז הם ביססו את מעמדם כמוציאים לאור מצליחים של ספרי הדרכה לשייט.
הערות שוליים

↑  "GERMAN NATIONAL FINAL 1960". Natfinals.50webs.com. נבדק ב-17 במאי 2017. {{cite web}}:  (עזרה)
↑  "Eurovision Song Contest : Germany 1960 : Wyn Hoop, Bonne Nuit, Ma Cherie : ESC-History". Esc-history.com. נבדק ב-17 במאי 2017. {{cite web}}:  (עזרה)
↑  "Bonne nuit ma chérie – lyrics – Diggiloo Thrush". Diggiloo.net. נבדק ב-17 במאי 2017. {{cite web}}:  (עזרה)
↑  "Wyn & Andrea – Was kann schöner sein". Ultratop.be. נבדק ב-17 במאי 2017. {{cite web}}:  (עזרה)
↑  Hoop, Andrea Horn und Wyn. "Audiotitelliste Singles von Wyn & Andrea, Honey Twins, Pirko Manola". Horn-hoop-maritim.de. נבדק ב-17 במאי 2017. {{cite web}}:  (עזרה)
| --- | --- |
בקרת זהויות :  GND: 135076560  ISNI: 0000 0000 8403 9404  LCCN: nr88009346  MusicBrainz: 680ccf52-7224-4077-8427-00a6197dee1a  VIAF: 101073666   WorldCat (עם VIAF): 101073666
התנודה הצפון אטלנטית

הפרש לחצים גבוה (למעלה)
1.התחזקות הרוחות מכיוון מערב למזרח באירופה.
2.ריבוי משקעים באירופה ויובש באזור הים התיכון
3.התחזקות ברוחות הסחר ממזרח למערב בקרבת קו המשווה

הפרש לחצים נמוך (למטה)
1.החלשות הרוחות ממערב למזרח באירופה
2.מזג אוויר קר ויבש באירופה. ריבוי גשמים באזור הים התיכון.
3.החלשות רוחות הסחר באזור קו המשווה
4.חסימה אטמוספירית הגורמת להתמשכות תופעות מזג אוויר
התנודה הצפון אטלנטית (North Atlantic Oscillation- NAO), היא תופעת מזג אוויר המתרחשת באטמוספירה של צפון האוקיינוס האטלנטי, ואשר באה לידי ביטוי בהבדלים בהפרשי הלחצים בגובה פני הים בין המערכות המטאורולוגיות המכונות "השקע האיסלנדי" ו"הרמה האזורית".
התנודות בעוצמת ההפרשים הללו משפיעות על מהירות הרוחות וכיוונן ממערב למזרח, ועל מיקומן ומסלולן של סופות רעמים בצפון האוקיינוס האטלנטי. התנודה הצפון אטלנטית מושפעת מן התנודה הארקטית ומשתנה במחזוריות בלתי קבועה.
היסטוריה

תופעת התנודה הצפון אטלנטית התגלתה במחקרים שנערכו כבר בסוף המאה ה-19 ותחילת המאה ה-20. המדובר בתופעה רבת היקף באטמוספירה ובעלת משמעות והשפעה רבה על תופעות אקלימיות במרחב הסובב אותה, הן בחלקו המערבי והן בחלקו המזרחי של האוקיינוס.
המונח נטבע לראשונה בשנת 1923 על ידי הפיזיקאי והמטאורולוג הבריטי גילברט ווקר. צוות מדעי באוניברסיטת ברמן מצא הוכחות לכך כי התנודה הצפון אטלנטית הייתה בעלת השפעה על מזג האוויר באירופה ובמזרח התיכון כבר בתקופת ההתחממות העולמית האחרונה לפני כ-122,000 שנים.
תיאור

רוחות מערביות הנושבות בחלקו הצפוני של האוקיינוס האטלנטי מסיעות אוויר לח ליבשת אירופה. בשנים בהן הרוחות חזקות, הדבר גורם לקיץ קריר, חורף מתון, ומשקעים רבים ביבשת. בשנים בהן הרוחות חלשות הדבר מתבטא במזג אוויר קיצוני הכולל גלי חום בקיץ, חורף קר מאוד וירידה בכמות המשקעים.
בין החודשים נובמבר ועד אפריל תופעת התנודה הצפון אטלנטית אחראית לרוב תופעות מזג האוויר בצפון האוקיינוס האטלנטי וביניהן כיוון ועוצמת הרוחות, שינויים בטמפרטורה והלחות וכן עוצמת הסופות וכיוון תנועתן.
מערכת  קבועה של לחץ אוויר נמוך מעל איסלנד המכונה "השקע האיסלנדי" ומערכת  קבועה של לחץ אוויר גבוה מעל האיים האזורים המכונה "הרמה האזורית" הן המשפיעות על כיוון ועוצמת הרוחות המערביות הנושבות בצפון האטלנטי לכיוון אירופה. 
העוצמה היחסית של המערכות הללו ומיקומן היחסי משתנה מדי שנה, והוא מקורו של הכינוי לתופעה המדוברת.
השפעות > הפרש לחצים גבוה

הפרש לחצים משמעותי בין המערכות הנ"ל (מכונה אינדקס גבוה או NAO+) גורם להתחזקות הרוחות המערביות ולמספר תופעות מזג אוויר:
בגרינלנד המושפעת מתנועת אוויר קוטבי, מתפתח מזג אוויר קר ויבש.
זרם הסילון בקווי הרוחב 30-60 מעלות צפון, מושפע מהותית מהשקע האיסלנדי, וכתוצאה מכך, הרוחות המערביות נושאות לחות רבה מן האוקיינוס האטלנטי וגורמות כאמור ליצירת קייצים מתונים ורבי משקעים במרכז אירופה.
השינוי בעוצמת זרם הסילון גורם לגושי אוויר קר מאוד מן הרמה הרוסית לגלוש לכוון הים התיכון וכתוצאה מכך למזג אוויר קר משולב במיעוט משקעים באזור זה.
רוחות הסחר מתחזקות באזור צפון אפריקה. כתוצאה מכך מועף חול רב לכיוון האוקיינוס שהשפעתו על הביולוגיה הימית טרם הובררה.
בצפון האוקיינוס האטלנטי חל גידול בכמות הקרח. בים לברדור חלה ירידה בטמפרטורת פני המים וזרם הגולף מסיע כמויות גדולות יותר של מים חמים לכיוון צפון האוקיינוס.
בסקנדינביה זוכים הצומח והחי לכ-20 ימים נוספים של מזג אוויר מתון עד לבוא תקופת  הקיפאון. בים לברדור גורמת התקררות פני הים לשקיעת מים קרים ולירידה בכמות הדגה.
תנועת פני המים מחופי אפריקה ללב האוקיינוס גורמת לעליית גושי מים מן המעמקים כאשר הם עשירים בדגה.
השפעות > הפרש לחצים נמוך

לעומת זאת ירידה בהפרש הלחצים בין המערכות (מכונה אינדקס נמוך או NAO-) גורם, לתופעות הבאות:
אזור גרינלנד מתחמם יחסית כתוצאה מעליית אוויר חם מן היבשת האמריקנית.
החלשות הרוחות המערביות גורמת לחורפים קרים מאוד ויבשים בצפון יבשת אירופה, מסלולי הסופות מוסטים דרומה לכוון הים התיכון וגורמים לריבוי גשמים בדרום אירופה וצפון אפריקה.
כתוצאה מהפרשי הלחצים הנמוכים והחלשות הרוחות נוצרת חסימה אטמוספירית ממושכת המשמרת גלי חום או קור לזמן רב.
מדפי הקרח והקרחונים הימיים בצפון האוקיינוס האטלנטי נסוגים.
אזור ים לברדור מתחמם, צפון מזרח יבשת אמריקה מתקרר ותנועת המים החמים בכיוון צפון של זרם הגולף נחלשת. הדבר גורם לעליה בכמות הדגה.
עוצמת רוחות הסחר באזור קו המשווה נחלשת וגורם להאטה של תהליך ההתקררות באזור.
החלשות זרם הגולף מאפשר למים קרים יותר למלא את המסלול ומאפשר ריבוי משמעותי של צדפות ודגים.
ריבוי המשקעים באזור הים התיכון משפיע בצורה חיובית על יבולי גפנים וזיתים האופיינים לאזור.
השפעות נוספות

למרות שעיקר השפעת התנודה הצפון אטלנטית מתבטאת בתופעות מזג האוויר באירופה, מניחים כי היא בעלת השפעה גם על מזג האוויר בצפון אמריקה. 
במצב של אינדקס גבוה נחלשת תנועת האוויר הארקטי הקר לכיוון דרום הגורם לחורפים מתונים בצפון מזרח היבשת לעומת זאת באינדקס נמוך נצפו חורפים קרים ומושלגים בחלק הצפון מזרחי של היבשת ואפילו עד פלורידה. האינדקס הנמוך מאפשר לחזיתות מזג אוויר קר להגיע עד לדרום מפרץ מקסיקו ולהשפיע על מזג האוויר הטרופי השורר שם. 
בתקופת הקיץ גורם אינדקס שלילי להחלשת זרם הסילון בכיוון האוקיינוס האטלנטי המשפיע ביצירת גלי חום ארוכים באירופה.
משנות ה-70 ועד לאחרונה נצפתה השפעה חיובית של התנודה הצפון אטלנטית אשר גרמה למזג אוויר קריר בצפון מערב האוקיינוס. מצב זה איפשר ריבוי של אוכלוסיית סרטן השלג .
וין אדאמי

| --- | --- |

וין אדאמי
 תוכנית טלוויזיה:  "מסע בין כוכבים: חלל עמוק 9"
 הופעה ראשונה:  עונה 1 של הסדרה "מסע בין כוכבים: חלל עמוק 9"
 הופעה אחרונה:  פרק סיום הסדרה של הסדרה "מסע בין כוכבים: חלל עמוק 9"
 מספר הופעות:  14 פרקים של הסדרה "מסע בין כוכבים: חלל עמוק 9"
 גילום הדמות:  לואיז פלטשר
 מידע
 גזע:  באג'ורנית
 מין:  נקבה
 מקצוע:  ודק קאי ממלאת מקום השר הראשון (ראש ממשלה בפועל)
 שיוך:  באג'ור רוחות הפא
 אזרחות:  באג'ורנית
 תאריך פטירה:  2375
 סיבת המוות:  נהרגת על ידי דוקאט במערות האש של באג'ור
 דמויות קשורות
 חברים:  השר ג'ארו דוקאט
 אויבים:  בנג'מין סיסקו קירה נריס בראייל אנטוס קייקו או'בריאן
קאי וין אדאמי (באנגלית: Winn Adami) היא דמות בדיונית אנטגוניסטית ביקום הבדיוני של זיכיון "מסע בין כוכבים", המופיעה בסדרת הטלוויזיה "מסע בין כוכבים: חלל עמוק 9". דמותה מגולמת בידי השחקנית לואיז פלטשר.
בתחילה וין משמשת כ-"ודק", אשת כמורה באג'ורנית. בהמשך, ובעקבות מותה של קאי אופקה סולאן, היא מתמנה לתפקיד ה-"קאי", המנהיגה הרוחנית העליונה של העם הבאג'ורני, ובמשך זמן קצר אף משמשת כממלאת-מקום השר הראשון (תואר המקביל ל-"ראש ממשלה בפועל"). בסופו של דבר, וין מתנערת מ-"הנביאים האמיתיים" של באג'ור (החייזרים החיים בתוך חור התולעת), והולכת בעקבותיהם של אויביהם - "נביאי השקר" (רוחות הפא).
הערות שוליים

↑  הפרק "In the Hands of the Prophets" של "מסע בין כוכבים: חלל עמוק 9".
↑  הפרק "The Collaborator" של "מסע בין כוכבים: חלל עמוק 9".
| מסע בין כוכבים: חלל עמוק 9 |
| --- | --- | --- |
| יוצרי הסדרה | ריק ברמן • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | אייברי ברוקס • רנה אוברז'ונואה • מייקל דורן • טרי פארל • ניקול דה בור • סירוק לופטון • קולם מיני • ארמין שימרמן • אלכסנדר סידיג • נאנה ויזיטור |  |
| דמויות ראשיות | בנג'מין סיסקו • אודו • וורף • דקס (ג'דזיה דקס • אזרי דקס) • ג'ייק סיסקו • מיילס או'בריאן • קווארק • ג'וליאן באשיר • קירה נריס |  |
| דמויות משנה | וין אדאמי • גאורון • אילם גארק • דוקאט • ואיון • מרטוק • נוג • רום • תומאס רייקר • ויק פונטיין • אישקה |  |
| גזעי חייזרים | באג'ורנים • ברין • ג'מהדאר • בורג • וורטה • טריל • משתנים • פרנגי (אנ') • קרדאסים • קלינגונים • רומולאנים |  |
| מושגים | דיפאיינט • הדומיניון • הולודק • חור התולעת • חלל עמוק 9 • טרנספורטר • יקום המראה • מאקי • מדור 31 • מלחמת הפדרציה-דומיניון • משכפל • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| פרקים בולטים | Duet • The Visitor • Rejoined • Trials and Tribble-ations • Far Beyond the Stars • In the Pale Moonlight • It's Only a Paper Moon • Emissary |  |
| סרט תעודי | What We Left Behind: Looking Back at Deep Space Nine |  |
| ראו גם | זיכיון מסע בין כוכבים |  |
ז'ורז' בולנז'ה (כנר)

| --- | --- |

 לידה:  18 באפריל 1893 טולצ'ה, רומניה 
 פטירה:  3 ביוני 1958 (בגיל 65) אוליבוס, בואנוס איירס, ארגנטינה 
 שם לידה:  גאורגה פנטאזי
 מוקד פעילות:  רומניה 
 תקופת הפעילות:  מ-1910 
 שפה מועדפת:  רומנית 
 כלי נגינה:  כינור 
 פרופיל ב-IMDb
 
ז'ורז' בולנז'ה, (בצרפתית: George Boulanger או Georges Boulanger, בשמו בלידה גאורגה פנטאזי, ברומנית: Gheorghe Pantazi, 15 באפריל 1893 טולצ'ה - 3 ביוני 1958 אוליבוס, ארגנטינה) היה כנר, מנצח ומלחין צועני-רומני שפעל בעיקר ברוסיה של טרום-המהפכה ובגרמניה ואחר כך בערוב ימיו בברזיל וארגנטינה. בן למשפחת לאוטארים, הפך לאחד היוצרים והמבצעים המפורסמים של מוזיקת הסלונים "קפה שאנטאן" או "קפה-קונצרט". מפורסמת מאוד הייתה מנגינתו Avant de mourir "לפני מותי") או בגרסה אנגלית My prayer (תפילתי). עורר הערצת רבים על ידי סגנון נגינתו "החם, הכן ומגוון בצבעים" (כדברי הכנר מרק דסטריבה)
ילדותו וצעירותו

גאורגה או ג'ורג'ה "בולנז'ה" פנטאזי נולד בעיר טולצ'ה בשנת 1893 במשפחה בעלת מסורת של לאוטארים צוענים.
אביו, וסילה פנטאזי, שטען בפני בניו כי הוא "יווני", היה יליד קלראש, יאלומיצה, שהגיע לטולצ'ה לפני מלחמת העולם הראשונה. אמו נקראה סטנקה לבית צ'ובאנו.
רבים מבני המשפחה היו כנרים, נגני קונטרבס וגיטרה. ג'ורג'ה נהג מילדותו לנגן עם אביו בכל הכלים הנ"ל, בעוד שאחיו טראיאן התמחה בניגנת פסנתר. שני האחים למדו אצל מורים למוזיקה ממוצא אוסטרי, האחים פורחאזקה, בטול'צה. ג'רוג'ה היה תלמידו של פריץ פרוחאזקה, שלימד נגינת כינור בבית הספר "נורמל" בעיר וניצח על תזמורת בית הספר התיכון.
בגיל 12 נרשם בעזרת מלגה באקדמיה למוזיקה בבוקרשט. כעבור 3 שנים הובא בפני הכנר והמורה המפורסם לאופולד אאואר שהתרשם מכישוריו והסכים ללמד אותו בדרזדן בין השנים 1908–1910. בפרידתם ב-1910 העניק לו אאואר כינור כמתנה.
הכינוי "בולנז'ה" דבק באב, וסילה פנטאזי, בגלל דמיון פיזי מסוים (בעיקר הזקנקן) לגנרל והפוליטיקאי הצרפתי המנוח ז'ורז' בולנז'ה. ג'ורג'ה פנטאזי הצעיר ירש כינוי זה מאביו והתפרסם בו בכל העולם.
פעילותו ברוסיה וברומניה

ייתכן כי באמצעות קשריו של אאואר שחי ופעל תקופה ארוכה בסנט פטרסבורג פיתח בולנז'ה קריירה מוזיקלית דווקא ברוסיה השכנה. הוא התקבל ככנר ראשי בתזמורת ה"קפה שאנטאן" של סנט פטרסבורג, והיה לחביבה של האריסטוקרטיה הרוסית.
ברוסיה הצטיין ברפרטואר שלו המורכב מקטעי מוזיקה קלה, לרבות מוזיקת לאוטארים, עיבודים מן הפולקלור רומני וואלסים וינאים.
שם הכיר את אשתו לעתיד, אלאונור פאולסון, משכילה מאסטוניה.
האירועים המהפכניים בשנת 1917 ברוסיה אילצו אותו לשוב לרומניה, בה, ככל הנראה, שירת במסגרת הצבא למשך שנתיים.. בשנים שלאחר המלחמה הירבה בולנז'ה לנגן בשטחים שאוחדו עם רומניה בבסרביה (בקישינב, בלצי), בוקובינה (צ'רנוביץ) ודרום דוברוג'ה (בזרג'יק, בשמו הבולגרי דובריץ'), וכן בבראילה. בו זמנית לימד שיעורי נגינה והלחנה. חברתו אליונור נשארה זמנית אצל הוריה באסטוניה עד ששניהם התאחדו בברלין בשנת 1923.
חייו ופעילותו בגרמניה

בולנז'ה התיישב ב-1923 בברלין, שמאות בתי הקפה, המסעדות, מועדוני המיוזיק הול והקברטים ובתי המלון שבה, יצרו ביקוש גדול למוזיקה קלה בידורית (Unterhaltungsmusik). שמו הלך לפניו במיוחד בקרב האריסטוקרטים הרוסים שגלו לשם אחרי מהפכת אוקטובר ופקדו את מסעדת "פסטר" („Föster”).
בשנת 1926 בולנז'ה ניגן לראשונה בתחנת רדיו גרמנית ובהמשך הוחתם על חוזה עם ההוצאה לאור בוטה אונד בק שפרסמה שבעה מקטעי המוזיקה שהלחין, ביניהם "Avant de mourir” (הידוע גם כ"תפילה").
בשנת 1928 ניגן באנגליה. ב-1931 עם תזמורתו שכללה 11 נגנים, ערך סיור הופעות בערים החשובות של אירופה.
הקליט תקליטים במספר בתי הוצאה לאור והגיע לפסגת תהילתו בשנים 1935–1936. בימי המשטר הנאצי ומלחמת העולם השנייה נשאר בגרמניה. בגלל שמועות על "יהדותו", (שכנראה נפוצו על ידי יריבים שקינאו בו על החוזה שחתם עם חברת "טלפונקן") נאלץ להשיג תעודות מקוריות מעיריית טולצ'ה, עיר הולדתו, לגבי מוצאו ה"ארי" "הנוצרי-אורתודוקסי" של משפחתו. סייעו לו בכך ראש העיר טולצ'ה והשגרירות הרומנית בברלין וכך, למרות שורשיו הצועניים וצבע עורו השחום, התאפשר לו לחיות, ליצור לנגן חופשי, אף הופיע עם תזמורתו בכמה סרטים בעיצומה של מלחמת העולם השנייה, אחד מהם "Der Ewige Klange" שיצא למסכים בשנת 1943.ב-1945 התגורר בולנז'ה במקלנבורג, באזור הכיבוש הסובייטי. העדיף להימלט לאזור שבשליטת ארצות הברית ומשם להגר בשנת 1948 לדרום אמריקה.
שנותיו בדרום אמריקה

חי מספר שנים בברזיל וניגן תקופה במלון "קופקבנה פאלאס" בריו דה ז'ניירו. בעת שהותו בברזיל נהיה ידוע וערך סיורי הופעות ברחבי המדינה. אחר כך השיג חוזה עם תחנת הרדיו לגרנו בארגנטינה והשתקע בארץ זו.
חי בארגנטינה עד יום מותו, בשנת 1958, בעיר אוליבוס, במחוז בואנוס איירס.
השאיר שתי בנות, נורה, שהייתה גם כן מוזיקאית, וז'ורז'ט.
יצירות

ז'ורז' בולנז'ה הלחין מעל 250 קטעי מוזיקה לכינור, רובן באורך 5–6 דקות, המפורסמים בהם ,Avant de mourir
Afrika, Americanische Vision, Valse pizzicatto, Budapest Party, Sérénade tzigane, Da Capo, Légende roumaine etc. רבות ממנגינותיו נועדות לריקוד - בקצב ואלס, טנגו, פוקסטרוט, אואן סטפ, שירי לכת, ריקודים רומנים והונגריים וכו'.
Afrika
Amerikanische Vision
An eine schone Frau לכינור ופסנתר
Auf der Hochzeitreise
Auf leisen Sohlen
Autumn Moods
Avant de mourir, נודע מאוחר יותר בגרסה My Prayer ‏ למילים של ג'ימי קנדי
Beside the Lake
Budapest Party
Buntes Allerlei לכינור ופסנתר
Bunte Perlen קטעים לכינור פסנתר
Comme ci, comme ça
Da Capo
Danse Hongroise
Der Dudelsackpfeifer לכינור ופסנתר
Der Lustige Schotte
Die Glasharfe
Die lustige Puppe (The Happy Doll)
Die Zigeunerin
Einsam steh ich unterm Sternenzelt
Familien-Polka
Flageolett Walzer No. 1 in G major לכינור ופסנתר
Flageolett Walzer No. 2 in G major
Für Dich
Gemüse! Gemüse! Gemüse! (מילים:לוטאר ויכמן)
Georgette
Zigeunerständchen (Gypsy serenade)
Gruss an Franz Liszt לתזמורת
Hallo! Budapest לכינור ופסנתר
Heimweh (Homesickness)
Herbstgedanken
Hora – Rumänischer Tanz in A major לכינור ופסנתר
Immer Jung
Juanita
Kinderparade
Krach-Csárdás לכינור ופסנתר
Laß mich allein
La Trioletta
Liebling der Frauen – Walz
Mandschuria לכינור ופסנתר
Max und Moritz
Mein Herz
Norinka – Serenade
Orientalische Nacht לכינור ופסנתרלכינור ופסנתר
The Piper
Pizzicato-Waltz in E major לכינור ופסנתר
Puszta-Märchen
Quand je suis content
Ratata-Bum (מילים:לוטאר ויכמן)
Schlaf Georgette
Schmetterlingsspiel
Serenade in E minor
Tango Nora
Tango Torero
Teddy-Bear (מילים:לוטאר ויכמן)
Tokay
Vitamin-Polka
Winke, winke (מילים:לוטאר ויכמן)
Zufriedenheit (Träumerischer Walzer לכינור ופסנתרלכינור ופסנתר
ביבליוגרפיה

Viorel Cosma Lăutari de ieri şi de azi ,ediţia a II-a Editura Du Style, Bucureşti 1996
הערות שוליים

↑  היה בנו של לאוטאר צועני בשם וסילה פנטאזי מטול'צה. באחד הימים בסתיו 1931 מתוך בדיחות דעת הציג עצמו בפני כמה אורחים רומנים בבית קפה בפריז, ביניהם המוזיקולוג ג'ורג'ה סברצ'ה, בשם הדמיוני "ג'ורג'ה בולנצ'ה מבראילה".למעשה לא נקרא בוּלֶנצ'ה והוא היה יליד טולצ'ה ולא בראילה, ראה V-Cosma 1996 עמוד 254
↑  לפי תעודת הלידה שהוצאה ב-17 באפריל 1893, כפי שפורסמה בכתבה מאת נ. פופ וק. גווניה N.Popp,C.Găvenea בעיתון הרומני "דלטה" מטולצ'ה ב-גיליון 1391 מ-25 בדצמבר 1975 וצוטטה ב V-Cosma 1996 עמוד 258. עם זאת ברוב הספרים התקבע תאריך הלידה 18 באפריל 1893
↑  אתר של מארק דסטריבה מחברת סמיתסוניאן למוזיקה בוושינגטון די.סי.
↑  R.Cummings
↑  לפי מקורות מסוימים היו לאמן אי-אלה קשיים לא ברורים בגלל רישומו כ"נפקד" מהשירות הצבאי בעת שהותו ברוסיה,
V.Cosma 1996 עמודים 267-268
↑  V.Cosma 1996 עמוד 238
↑  V.Cosma 1996 עמודים 266- 263
↑  R.Cummings)
| --- | --- |
בקרת זהויות :  NLI: 987007283577505171  PLWABN: 9810618921805606  BIBSYS: 6046951  BNE: XX880239  BnF: cb13968004p (data)  GND: 134628519  ICCU: CUBV025494  ISNI: 0000 0001 1827 2248  LCCN: n97877524  LNB: 000096882  MusicBrainz: c7881bf2-8cda-4366-8540-16fac3dda2dc  NKC: mzk2006337294  NTA: 074923439  SELIBR: 180010  SUDOC: 159840228  VIAF: 434094   WorldCat (עם VIAF): 434094
חואנה הראשונה, מלכת קסטיליה

חואנה הראשונה (ספרדית: Juana I, כונתה לעיתים חואנה המשוגעת, Juana la Loca;‏ 6 בנובמבר 1479 – 12 באפריל 1555), הייתה מלכת קסטיליה ואראגון.
ביוגרפיה

חואנה נולדה ב-6 בנובמבר 1479 בטולדו, לפרננדו השני, מלך אראגון ולאיזבלה הראשונה, מלכת קסטיליה, והייתה האחות הבוגרת של קתרין מאראגון. חואנה התחנכה יחד עם אחיותיה איזבלה, מריה וקתרין, ולמדה משפט אזרחי, גנאלוגיה, דקדוק, היסטוריה, שפות, מתמטיקה, פילוסופיה, קריאה, איות וכתיבה. חואנה הצטיינה בריקודים, ציור, כישורי רכיבה, נימוסים טובים, מוזיקה, רקמה ותפירה, ושלטה בלטינית, צרפתית, קסטיליאנית, לאונית, קטלאנית וגליסית-פורטוגזית.
בשנת 1496 התארסה חואנה עם פיליפ היפה, בנם של מקסימיליאן הראשון, קיסר האימפריה הרומית הקדושה ומארי, דוכסית בורגונדיה, וב-20 באוקטובר אותה שנה נערך טקס הנישואים בלייר בבלגיה של ימינו.
בשנת 1497 מת אחיה חואן, נסיך אסטוריאס, ובשנת 1498 מתה אחותה איזבלה מאראגון, מלכת פורטוגל. בשנת 1500 מת גם בנה של איזבלה - מיגל דה פאש, נסיך פורטוגל, ובעקבות כך הפכה חואנה לנסיכת אסטוריאס.
בשנת 1504 מתה אמה איזבלה הראשונה, מלכת קסטיליה, וחואנה ירשה את ממלכת קסטיליה. אולם, חואנה שהתה באותו זמן בארצות השפלה, שנשלטו בידי בעלה, פיליפ "היפה", ובזמן העדרה שימש אביה פרננדו השני, מלך אראגון כשליט במקומה. פרננדו שאף להותיר בידיו את השלטון על קסטיליה לצמיתות, אך האצולה הקסטיליאנית סירבה לכך והמליכה על עצמה את בעלה של חואנה כפליפה הראשון, מלך קסטיליה. לאחר מותו של פיליפ בשנת 1506, כשחואנה במצב נפשי לא יציב ובנם המשותף, קרלוס מגנט, עודו בן שש בלבד, שב פרננדו לשלוט בקסטיליה בסיועו של ראש השרים, הקרדינל פרנסיסקו חימנז דה סיסנרוס.
ב-26 בינואר 1516 מת אביה פרננדו השני, מלך אראגון, וחואנה ירשה גם את כתר אראגון. האיחוד בין שתי הממלכות היה הפעם הראשונה ששליט אחד שלט על כמעט כל שטחי ספרד של ימינו. בשנת 1517 כלא אותה בנה קרלוס הראשון, מלך ספרד במנזר בטורדסיאס, ושם היא מתה ב-12 באפריל 1555.
משפחתה

ב-20 באוקטובר 1496 התחתנה חואנה עם פליפה הראשון, מלך קסטיליה, ממנו נולדו לה
לאונור מאוסטריה (1498–1558), התחתנה עם מנואל הראשון, מלך פורטוגל, ולאחריו התחתנה עם פרנסואה הראשון, מלך צרפת.
קרל החמישי, קיסר האימפריה הרומית הקדושה (1500–1558).
איזבלה מאוסטריה (1501–1526), התחתנה עם כריסטיאן השני, מלך דנמרק.
פרדיננד הראשון, קיסר האימפריה הרומית הקדושה (1503–1564).
מריה מהונגריה (1505–1558), התחתנה עם לאיוש השני, מלך בוהמיה והונגריה.
קתרינה מאוסטריה (1507–1578), התחתנה עם ז'ואאו השלישי, מלך פורטוגל.
הכינוי "משוגעת"

היסטוריונים מאמינים כיום כי בעוד שחואנה סבלה ללא ספק מבעיות נפשיות והסימפטומים המתוארים בספרות ההיסטורית תואמים סממנים של מחלת הסכיזופרניה ושל דיכאון קליני, חלק ניכר מבעיותיה הוחרפו בשל מאבקי השליטה שלה מול אביה, בעלה ובנה - שהצליחו, באמצעות אשפוזה בכפייה ותיוגה כ"משוגעת", לשלול ממנה סמכויות אשר הגיעו לה על-פי חוק. מצבה הנפשי תואר כמדורדר במיוחד לאחר אשפוזה בכפייה (ולמעשה כליאתה בבידוד, בלי שנפש חיה דיברה איתה) במנזר סנטה קלרה בטורדסיאס.
חואנחו מנה

| --- | --- |

 לידה:  21 בספטמבר 1965 (בן 59) ויטוריה, ספרד 
 מוקד פעילות:  ספרד 
 תקופת הפעילות:  מ-1997 
 מקום לימודים:  הקונסרבטוריון המלכותי של מדריד 
 שפה מועדפת:  ספרדית 
 juanjomena.com
 
חואן חוסה מנה אוסטריס, הידוע כחואנחו מנה (בספרדית: Juanjo Mena או Juan José Mena Ostériz,‏ 21 בספטמבר 1965 ויטוריה גאסטייס, ארץ הבסקים) הוא מנצח ספרדי מחבל הבסקים.
ביוגרפיה

חואן חוסה מנה אוסטריס נולד בשנת 1965 ברובע הפועלים סאראמאגה שבעיר וויטוריה במחוז אלאווה (או אראבה) בחבל הבסקים הספרדי.
חואנחו מנה למד במכללת סמנייגו בעיר הולדתו. המורה למוזיקה בשם אנטון לטה גייס אותו למקהלה שהקים במכללה. אחר כך למד מנה בקונסרבטוריון המקומי מאוחר יותר המשיך את לימודיו באקדמיה המלכותית למוזיקה במדריד (הקונסרבטואר המלכותי), הלחנה ותזמור אצל כרמלו ברנאולה ואמנות הניצוח אצל אנריקה גרסיה אסנסניו. בעזרת מלגת גורידי-ברנאולה מטעם מנהל המחוז אלאווה השתלם בניצוח גם במינכן אצל סרג'יו צ'ליבידאקה.
בשנת 1997 הממשלה הבסקית בחרה בו כדי שיקים את תזמורת הנוער של ארץ הבסקים. בהמשך התמנה מנצח אורח של התזמורת הסימפונית הבסקית.
בשנים 2008-1999 כיהן מנה כמנהל האמנותי והמנצח הראשי של התזמורת הסימפונית בבילבאו. עם תזמורת זו הוא הקליט בחברת נקסוס מוזיקה מאת המלחינים הבסקים חסוס גורידי ואנדרס איסאסי.
בשנת 2004 יצא לראשונה כמנצח אורח בצפון אמריקה וניצח על תזמורת בולטימור בביצועה של הסימפוניה הרביעית "הבלתי נכחדת" מאת קרל נילסן.
בהמשך ניגנו תחת שרביטו תזמורות מובילות נוספות בארצות הברית, כמו התזמורות הסימפוניות בבוסטון, יוסטון, סינסינטי, פיטסבורג, הפילהרמוניות של ניו יורק ולוס אנג'לס, תזמורת קליבלנד ותזמורת פילדלפיה.
בשנים 2010-2007 היה מנה המנצח האורח הראשי של תזמורת האופרה של ג'נובה - תיאטרו קרלו פליצ'ה. במקביל בשנים 2013-2007 כיהן גם כמנצח אורח ראשי של הפילהרמונית של ברגן.
ביולי 2010 נבחר מנה להיות לשלוש שנים המנצח הראשי של התזמורת הפילהרמונית של ה-BBC, החל מהעונה 2011–2012. חוזה זה הוארך בשנת 2013 לעוד שלוש שנים עד שנת 2018. הוא החליף בתפקיד זה את ג'נאנדראה נוזדה עם תזמורת זו הקליט מנה עבור חברת צ'אנדוס מוזיקה מאת גבריאל פיירנה, מנואל דה פאיה ושל שאבייר מונטסלוואדג'ה
בשנת 2016. מחליפו של מנה בתפקיד המנצח הראשי של תזמורת זו הוא המנצח הישראלי עומר מאיר ולבר.
ב-2016 התמנה מנה למנצח אורח ראשי של התזמורת הלאומית של ספרד
ובאוקטובר 2016 הוחתם על חוזה ל-3 שנים כמנצח ראשי החדש שלפסטיבל מאי בסינסינטי בארצות הברית.
במאי 2016 הופיעה לראשונה עם הפילהרמונית של ברלין, לפי הזמנתו של סיימון ראטל, בקונצרט שכלל את "איבריה" מאת קלוד דביסי, "הכובע משולש הפינות" מאת דה פאיה והקונצ'רטו לנבל מאת אלברטו חינסטרה.
חייו האישיים

אחיו של חואנחו מנה הוא זמר הקונטרה-טנור קרלוס מנה. אחותם, אלנה היא חוקרת כימאית.
המנצח נשוי לנעמי ויש לו שני ילדים. המשפחה מתגוררת בווילהריאל דה אלאווה.
רפרטואר

מנה ניצח על היצירות הסימפוניות של בטהובן, ברוקנר (הסימפוניה השביעית), פיירנה, נילסן, דה פאיה, אוטורינו רספיגי, חואקין רודריגו, גורידי, איסאסי (הסימפוניה השנייה), סימפוניה "טורנגלילה" מאת אוליבייה מסיאן, על אופרות מאת מוצרט (נישואי פיגרו), וגנר (ההולנדי המעופף), צ'ייקובסקי, (יבגני אונגין), ריכרד שטראוס ("שלומית", "אלקטרה", "אריאדנה בנקסוס"), ארנולד שנברג (ציפייה), בלה בארטוק ("טירתו של כלחול הזקן"), בנג'מין בריטן ("בילי באד").
פרסים ואותות הוקרה

2002 - הפרס "מבט בקורתי" של רשות השידור הספרדית
2016 - הפרס הלאומי למוזיקה - של ספרד
2017 - מדליית הזהב של מחוז הולדתו, אלאווה
הערות שוליים

1 2  El Indepiendente 2017
↑  El Mundo 2016
↑  במגזין למוזיקה קודלאריו
| --- | --- |
בקרת זהויות :  NLI: 987012295711305171  PLWABN: 9810697970505606  BNE: XX1435560  BnF: cb14627636h (data)  GND: 102349079X  ISNI: 0000 0001 1948 1834  LCCN: no2004059840  MusicBrainz: 748f08ac-c0d1-491d-96f0-ecbe14567530  NLA: 40661264  SUDOC: 087885808  VIAF: 32252115   WorldCat (עם VIAF): 32252115
חואנה סוטו

חואנה סוטו (בספרדית: Juana Soto) היא ספורטאית נכה מקסיקנית. אלופת פאראלימפית ובעל שמונה מדליות זהב פאראלימפיות.
קריירה > ארנהם 1980

סוטו התחרתה לראשונה במשחקים הפאראלימפיים במשחקים הפאראלימפיים ארנהם (1980) וזכתה בארבע מדליות זהב, מהן שלוש מדליות זהב אישיות. בתחרות ל-60 מטר היא זכתה במדליית הזהב עם תוצאה של 14.66 שניות במקצה הגמר, לפני הובס האוסטרלית שסיימה בתוצאה של 14.89 שניות וקרסטין וילקנס השוודית שזכתה בארד עם 15.21 שניות.
בתחרות ל-800 מטר, קבעה הובס שיא עולם של 3:16.31 דקות במקצה המוקדם, אולם במקצה הגמר ניפצה סוטו את השיא, והעמידה אותו על 3:06.96 דקות. הובס זכתה במדליית הכסף כששיפרה את שיאה מהמוקדמות בתוצאה של 3:14.30 דקות. גם במירוץ ל-1500 מטרים קבעה סוטו שיא עולם כשעצרה את השעון על 6:05.60 דקות, לפני הובס האוסטרלית שזכתה במדליית כסף נוספת בתוצאה של 6:14.90 דקות.
סוטו הוסיפה על שלוש המדליות האישיות גם מדליית זהב קבוצתית במירוץ השליחים ל-4X60 מטרים, כשסייעה לנבחרתה לנצח בתוצאה של 56.20 שניות, לפני המשלחת האמריקאית שזכתה בכסף עם תוצאה של 56.30 שניות.